डाक्टर रोबोट मात्र होइन, पछिल्लो दिनमा नेता रोबोट पनि आएको छ । यो रोबोट केवल बनिबनाउ नेता मात्र होइन, आफैं चुनाव लड्न पनि सक्षम छ । न्युजिल्याण्डका उद्यमी निक गेरिटसनको सहयोग तथा सल्लाहबाट वैज्ञानिकहरुले विश्वको पहिलो राजनेता रोबोट तयार गरेका छन् । आर्टिफिसियल इन्टेलिजेन्सवाला यस नेता रोबोटले आवास, शिक्षा, आप्रवाशन लगायतका नीतिहरु जस्ता स्थानीय मुद्दाा सोधिएका प्रश्नहरुको जवाफ दिन सक्दछ । उक्त रोबोटलाई आगामी सन् २०२० मा न्युजिल्याण्डमा हुने आम चुनावमा उम्मेदवार बनाउने तयारी समेत गरिएको छ । उक्त डिजिटल नेताको नाम ‘सेम’ राखिएको छ ।
